system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Mihoveni, Suceava?
assistant
Mihoveni () este un sat în comuna Șcheia din județul Suceava, Bucovina, România.

Arheologie 
Cercetările arheologice întreprinse în stațiunea arheologică de la Mihoveni-"Cahla Morii", începând cu vara anului 1971, au dus la descoperirea unei așezări pluristratificate, care își începe existența în preistorie și continuă până în Evul Mediu. Au fost identificate urme de locuire aparținând paleoliticului superior (Gravettian), neo-eneoliticului (culturile ceramicii liniare, Precucuteni III, Cucuteni B1 și B2), perioadei de tranziție la epoca bronzului (cultura Komarov și Noua), Hallstatt (cultura Gáva-Holihrady, aspectul cultural Grănicești), Latène getic și bastarnic, sec. II-IV p. Chr., sec. XIII-XV.

Situl arheologic de la Mihoveni "Cahla Morii”, aflat la 2 km de sat, este înscris în Lista monumentelor istorice 2004 din Județul Suceava cu codul LMI SV-I-s-B-05423.

Istoric 
În secolul al XX-lea, satul Mihoveni s-a unit cu satul Buninți formând un sat mai mare cu numele de Mihoveni.

Baraj 
Barajul Mihoveni este amplasat pe cursul râului Suceava, la o distanță de cca. 4 km de podul rutier DN2 Ițcani-Suceava și la 0,1 km amonte de confluența râului Suceava cu râul Pătrăuțeanca, în dreptul localității Mihoveni. Servește la alimentarea cu apă potabilă a municipiului Suceava, alături de barajele de la Mitocul Dragomirnei și de la Berchișești.

Releu 
De la releul Mihoveni emit 88,6 si 103,4 ProFM;99,6 Radio Romania Actualitati;97,1 Radio 21;105,5 Europa FM si 101,6 Radio Romania Cultural.Toate au par 30 KW,iar 88,6 are 2 KW.

Obiective turistice 
 Biserica Sfinții Arhangheli Mihail și Gavriil din Mihoveni - construită în perioada 1871-1877

Personalități 
Mihai Buculei, sculptor.
Ion Mândrescu, sculptor.

Recensământul din 1930 

Conform recensământului efectuat în 1930, populația satelor Mihoveni și Buninți se ridica la 2.341 locuitori (933-satul Buninți și 1408-satul Mihoveni). Majoritatea locuitorilor erau români (90,9%), cu o minoritate de germani (1,8%) și una de polonezi (6,6%). Restul locuitorilor s-au declarat: ruși (5 persoane), evrei (4 persoane). Din punct de vedere confesional, majoritatea locuitorilor erau ortodocși (89,9%), dar existau și minorități de evanghelici\luterani (1,4%), romano-catolici (7,15%) și baptiști (0,9%). Restul locuitorilor au declarat: mozaici (4 persoane), fără religie   (12 persoane).

Note

Bibliografie 
N. Ursulescu, Victoria Batariuc, Așezarea culturii ceramicii liniare de la Mihoveni (jud. Suceava), SCIVA, 30, 1979, 2, p. 271-284
Sorin Ignătescu, Ceramica liniară de la Mihoveni-Cahla Morii, Suceava, 26-28 (1999-2001), p. 45-87.
Paraschiva-Victoria Batariuc și Sorin Ignătescu, Bogdan Petru Niculică, Plastica antropomorfă de la Mihoveni – „Cahla Morii”, în Suceava, XXVI-XXVII-XXVIII/1999-2000-2001, (2001), p. 109-143.
Batariuc P.V., Haimovici S., Niculică B., 2000-2001 –Plastica zoomorfă cucuteniană de la Mihoveni-Cahla Morii, în AM, XXIII-XXIV, p. 259-270.

Mihoveni, Șcheia